Κέντρο Πρόληψης των εξαρτήσεων και Προαγωγής της Ψυχοκοινωνικής υγείας της Περιφερειακής Ενότητας Λέσβου «ΠΝΟΗ»

Ε. Βοστάνη 3 - Μυτιλήνη
Τηλ: 22510 20600 - Fax: 22510 29333 - Email: pnoimyt@otenet.gr.-Ιστοσελίδα: www.pnoh-lesvos.gr
ΠΡΟΣΚΛΗΣΗ ΣΕ ΣΕΜΙΝΑΡΙΟ

Το Κέντρο Πρόληψης ΠΝΟΗ θα πραγματοποιήσει σεμινάριο με αντικείμενο την προαγωγή της Σεξουαλικής Υγείας. Πρόκειται για ένα πρόγραμμα που απευθύνεται σε νέους άνω των 18, με στόχο την ευαισθητοποίηση τους στις διαφορετικές διαστάσεις της σεξουαλικής υγείας και την εκπαίδευσή τους προς την κατεύθυνση της απόκτησης γνώσεων, στάσεων και συμπεριφορών που τη διασφαλίζουν και την προάγουν. Η προσέγγιση που διατρέχει το παρόν σεμινάριο είναι αυτή της καλλιέργειας της κριτικής σκέψης, της αμφισβήτησης παγιωμένων θέσεων και της ενίσχυσης μιας βαθιάς στάσης σεβασμού προς τον εαυτό και τις ανάγκες του, αλλά και προς τον Άλλο. Απώτερος σκοπός είναι η ενδυνάμωση των νέων ατόμων προς την κατεύθυνση της αυτονόμησης αλλά και της συνύπαρξης σε μια εποχή που καλεί για ριζική επαναδιαπραγμάτευση των αξιών της.

Οι θεματικές ενότητες που καλύπτει είναι οι ακόλουθες:

Εισαγωγή στην έννοια της Σεξουαλικής υγείας

Εισαγωγή στις έννοιες του φύλου και της έμφυλης ταυτότητας

Σώμα- πολιτικές θεωρήσεις

Διαφορετικότητα

Σεξουαλική και έμφυλη βία

Μύθοι γύρω από τη σεξουαλικότητα

Κατάχρηση ουσιών και κυρίαρχα πρότυπα σεξουαλικότητας

Σεξουαλικότητα και διαδίκτυο

Προαγωγή της σεξουαλικής υγείας στην κοινότητα

Το σεμινάριο θα υλοποιηθεί σε 10 δίωρες συναντήσεις που θα πραγματοποιούνται σε εβδομαδιαία βάση. Είναι δωρεάν.

Ημερομηνία πρώτης συνάντησης: Πέμπτη, 2 Μαρτίου 2017, 17:00-19.00 και κάθε Πέμπτη ίδια ώρα.

Οι ενδιαφερόμενοι μπορούν να δηλώνουν συμμετοχή στο τηλέφωνο 22510-20600 πρωινές ώρες. Ανώτερος αριθμός συμμετεχόντων 17 άτομα. Θα τηρηθεί σειρά προτεραιότητας.

Υπεύθυνη Σεμιναρίου: Ελένη Καραγεωργίου

Κλινική και Κοινωνική Ψυχολόγος (M.Sc., M.Α.), Αφηγηματική Ψυχοθεραπεύτρια, Στέλεχος Πρόληψης

    ΟΚΑΝΑ                    Σε συνεργασία με τον Οργανισμό κατά των Ναρκωτικών                                                                      
